A-laget i fotball spiller i 4. divisjon i Sogn og Fjordane Fotballkrets. Høsten 2007 ble det tatt initiativ til å starte et seniorlag i bygda igjen. Resultatet ble et 6.-divisjonslag i 2008-sesongen etter å ha latt seniorfotballen ligge brakk i Naustdal siden 2002. I comebacksesongen ble de avdelingsvinnere og rykket opp til 5. divisjon, avdeling 1, der de i 2009 endte sist og rykket ned igjen til 6. divisjon.